
رض‎ 


إهداء الرواية 


أهدي كتيّبي ده لأعز الأحباب: ولألطف وأجل الكتّابء مَن بأقواله البديعة, 
زأفكار» الؤفونة» زعياراته الحفيلة» وقضر رافه العكيلة:؟ يتطليتى إلى الكوية عل 
القموة والكذان ومني 3 الرناقن والارهاث ويس ردي عن كقاراف الزمان» 
يحفظه ويحرسه الرحمنء وهو جناب الكونت فيليب طرّازي الشهيرء النجيب 
الأديب اللبيب النّحريرء أبو قلب ملوكاني وروح ملائكية» ما يخرج من عنده 
الفقير إلا وحامل عَطِيّة يَسْر عين الناظر برؤية وجهه اللي يتلألاً بالكرم 
والإحسان» ويطرب أذن السامع بحلاوة وفصاحة اللسان: أهديه روايتي يا سادة» 
وأحص لعرطول العم والإقيال والستعادة “دوزي اسن هوري ورسورية وكقن 
ترجمة حالي الحقيرة وجعلها بثنائه غالية غنية وضعت رسمه الحلو هنا في 
ابتداء كتابي» شوفوه وتأمّلوا في جماله يا أصحابيء وقولوا تبارك الخالق مُحِبّ 
الجمال؛ طوّازك يا مي الشيخ يقيدًا بديع الحسن والكمال. 


قال الشيخ المؤلّف بعربيّته المصرية؛ إلى جناب قَرَّاء روايته دي البهية: أهديكم يا سادتي 
سلاميء وتحيتي واحترامي. وأتمنى لكل أفندي وموسيو وسنيور العز والهّنا والسرور. 
وأرجوكم يا أعز إخواني. من مؤمن وإسرائيلي ونصرانيء المحشي من حبكم فؤاديء 
المحبوبين عندي كأولادي, أن تسامحوا كل الغلط اللي تجدوه في دي الرواية» وربي يرزقكم 
في الملايين بالماية. فالآن رخصوا لي أن أقص عليكم يا كرام؛ ما قاسيته في إنشاء التياترى 
اللي أسّسته منذ أربعين عام على أيام إسماعيل اللي في ذلك الزمان» كنت عنده من أعز 
الخلّان. تارة تضحكواء وتارة تبكواء وتارة تشكرواء وتارة تشكوا. من الرواية الآتي شرحها 
يا حضرة القاري؛ ترسو على حقيقة التياترو العربي وكيفية أفكاري. 

الرواية دي أمام ذواتنا الكرام. صار لعبها ليلاتي مدة شهرين تمام» حتى إن أذكى 
الشبان على ظهر قلبهم حفظوهاء وعملوا عليها سهرات وأمام أحبابهم لعبوها. 

فالآن سلّكوا اودانكم يا أبناء العرب» واسمعوا روايتي المشخلعة اللي كلها طرب. 


أسماء أشخاص اللعب وبيانهم 


جمس: منشئ ومؤسس التياترو العربي عام 11١‏ ميلادية. 
متري: لعُيب مشهور في تقليد الفلاحين. 

حبيب: لعٌيب ماهر في تقليد التجار. 

اسطفان: لعّيب شاطر في تقليد العْيّاق. 

عبد الخالق: خلبوص. 

حنين: مُقلَّد الإفرنج. 

إلياس: جدع على نيّاته. 

بطرس: صاحب المكر والحيلة. 

حسن: خادم التياترو. 

ماتيلدة: لعيبة أولى. 


ليزة: لعيبة أخرى. 


الفصل الأول 


المنظر الأول 
(دار متري) 
(متري وحسن يتحادثان.) 


متري: يا أبا الحُسن أنا كنت في انتظارك, أتحفني يا جدع بأخبارك. هل علّقت يا عم 
الإعلانات» وفرّقت الأوراق على الأهالي والذوات؟ 

حسن: دانا صار لي من الفجر دايرء أفرّق العزايم على الدواوين والدوائر. وما خَلّيت 
لا حمزاوي ولا غورية؛ ولا موسكي ولا صرافية» إلا وأخبرت يهود ونصارى ومسلمين» أن 
هذه الليلة رواية جديدة يحضرها باشوات عابدين. 

متري: حقًا انت يا حسن أصبحت لهجاويء وتعلمت المكر ده كله من موليير ركيسنا 
العاوي ” ا 

حسن: يا خواجة متري بخَّر فمك وتكلّم في موليير أبو جموسء أنس كل مكان محيي 
النفوس. والنبي ما نسوى بصلة من غيرهء وخسيس فينا اللي ما يكثّر خيره. دا رجل 
الشهادة لله كيه رءوفء تارك لنا إيراد التياترى وبيطلّع من عبّه المصروف. تراه يلاطف 
مزاجنا كبير وصغيرء والحال إننا أشقياء وهو وحده الأمير. 

متري: والله يا حسن كلامك صحيح. عَمَّنا جمس اللي سمّاه خديوينا بلقب موليير 
مصر دا رجل مليح؛ إنما ما لوش بخت مع الجماعة؛ الأولاد بيسوقوا عليه الشَيْطنة والبنات 
بتسوق عليه الدلاعة. والله ما يوجد متله في تياترات لندرة وباريس,ء هو المؤلّف هو المدرس 
هو الْبلّعْ هى الرئيس. 

حسن: وده كله ما بيتمرش فيكم؛ بكرة يجيكم رئيس غيره يخفيكم. انظر يابى متري 
يا اللي بالعقل مشهورء إنت انصح الجماعة وإلا فالدواير علينا تدور. ادحنا بقينا الظهر 
وهم لسا ما جوشء فكيف يلعبوا الليلة قطعة جديدة إذا ما درسوش؟ 

متري: هم ليلة البارحة وعدوني أناء بإن قبل الظهر يكونوا هنا. 

حسن: أهم ما جوشء والمسيو جمس المسكين في التياترو منتظر اللعيبين. أنا شفته 
وهو اللي قال لي اجري يا وادء رُّح بيت متري هناك تلاقي الأولاد» قل لهم دا ما يصحش أنا 
ما نيش خَدَّامهم. صار لي هنا ساعتين في انتظارهم. 

متري: هسء سامع حد بيدق على الباب» دا عمنا اسطفان» اخطف رجلك وهات لنا 
جمس يا خمران. 

حسن: على العين والراس» يا سيد الناس (يخرج). 


المنظر الثانى 
(متري واسطفان) 

متري: بون جور يا موسيو اسطفانء تفضل يا سيد الغزلان. الله عليك يا مهيّج 
المادامات. يا ساحر البلايل مصيّب الحريمات. 

اسطفان: ما أسعد هذا الصباح» بمشاهدة وجهك يا صاح. كيف حالك يا من للعين 
قرّةء وللقلب بهجة ومَّسِرّة؟ لعلك تكون بخير. 

متري: دبّتي تخرق الأرض يا مون شير. وانت يا أخ زيك اليوم؛ برضك نازل في بحر 
المحبة عوم؟ 

اسطفان: محبة إيه وعوم إيه يا جندي؟ إنت اسمع الأخبار المهمة اللي عندي. ده 
فرغ الهزار ويقي الحّدء وغدًا تسيل الدموع على الخد. 

متري: الله لا يقدّر يا سي اسطفان. 

اسطفان: آهوى قدَّر واللي كان كان. 

الفصل الأول 


متري: بس يا شيخ ما تصرعنيشء كلامك ده صحيح والا توشيش؟ 

اسطفان: خد واقرا ده جرنال شهير باسكندرية» يذم ويطعن ويلعن التياترات 
العربية؛ لكونها عن أصول النحو خارجة:؛ ورواياتها مكتوية باللغة الدارجة. 

متري: واللي كتب الكلام ده هو مين» يا هل ترى من أبناء الوطن أى من الأوربيين؟ 

اسطفان: إيطالياني كاتب هذه الأقوال» كما وإن إيطالياني ذات الجرنال. 

متري: عرفته يا عم»؛ دا رجل بالهّم. دا من رئيسنا جمس بالغيرة بيموت» وكل ما 
علينا بيفوت ويرانا في لعبة جديدة بنعيدء عوض ما يقول لنا نهاركم سعيدء يقول لنا لعب 
الروايات دي الهلس عارء ما ينبسطوا منها لا كبار ولا صغار. فقلنا له ذات يوم ورينا 
رواياتك البديعة» فجاب لنا قطعة شنيعة؛ مُتنا من الضحك كا قريناهاء وتاني يوم في وجهه 
حدفناها. وقال انه كاتبها بالنحوي بالقاف والنون» مثلًّا نحن يدخلون, 5-7 البنطلون, 
وانتى يشربون ويركسون ويظحكونء وبعد ذلك كلنا ينطلقون. 

اسطفان: دا رجل مجنونء فلا أحد يعتبر كلامه. ونحن ننجح وهو ما ينول مُرامه. 

متري: إحنا نقدر بكلمتين نجاوبه ونسد فمهء ونخليه يهرب ويستخبى في حجر أمّه. 
الكوميدية تشتمل على ما يحصل ويتأتى بين الناس. 

اسطفان: عفارم يا متري كلامك زي الألماس. 

متري: فيا هل ترى العالم في مخاطباتها تستعمل اللغة النحوية» أو اللغة 
الاصطلاحية؟ 

اسطفان: المشايخ وأصحاب المعارف والفنون؛ عمرهم ما بيكلموا بعضهم بالقاف 
والنون. 

متري: بقى رقيبنا الإيطالياني ده رجل مجنونء هو والذي في تأليفات رئيسنا جمس 
يطعنون. 

اسطفان: من خصوص عمنا جمس يكفيهء مدح جرائد الشرق والغرب فيه. دا رجل 
شهدت له العلماء بأنه فريد العصرء ما أحد قبله عمل تياترى عربي في مصر. وأفندينا 
- أنعم الله عليه بالعافية والخير - لا لعبذا أمامه سمّاه موليير. وموليير هو مؤْسّْس 

التياترات الفرنساوية» وعمّنا جمس منشئ التياترات العربية. فمن وقتها في سراية عابدين» 
وفي الدوائر والدواوين» ما حدش يسميه جمس يا مون شيرء جميعهم يقولوا له يا موسيو 
موليير. 

متري: والله يستاهل؛ لأنه قاسّى عذاب أليم؛ في إنشاء التياترو العربي العظيم. ودرانيت 
باشا رئيس الأوبرا والتياترو الفرنساويء اللي كان أصله أجزجي لهجاويء وكان يضرب 
حَقرن تعاش :ياش شيكمان: كان لإتشاء تزائرو'العرجي اكير عدو ويسمانت. إنما جمدن :3 
جدع مكارء طلَّع عليه خامة وخلّى دمه فار. ياما ضحك الخديوي إسماعيل ليلة ما لعبنا 
في قصر النيلء على لعبة راستور وشيخ البلد والقَوّاصء وقال لدرانيت: جمس ما هوش 
خبّاصء آهو نجح وعلّم التشخيص لأولاد وبنات» اللي عمرهم ما رأوا التياترات. 

متري: وليلة ما لعبنا في تياترو الكوميدية الفرنساوية؛ لعبة حلوان والعليل والأميرة 
الأتكتدرانية انسط هو والذوات» وضحكت من شط قلبها الحريمات: ونين سفن سافة 
العالم شمعك تصقرق الجماعة. 

اسطفان: وإسماعيل باشا صدَّيق وخيري باشا وعمر باشا اللطيفء قالوا له برافو 
يا موليير» والله تأليفك ظريف. 

متري: إنما رئيسنا جمس ربّة التواضع والاحتشام: ما يحيّش أحد يمدحه. ودائمًا 
نقول لذؤاتا الكراء كفاكة الكوهيويات :نا هيسن شظارة الفطارة لعدهًا أجامكة ىا أبناء 
الأمارة. والكلام ده وصّلوه لأفنديناء وده سبب محبة الخديوي فينا. آهى أعطانا مجانًا 
تياترى الأزبكية, اللي بيحضروه ليلاتي الذوات من عابدين والإسماعيلية. 

انتطفان يا ليئه يا مترق رما إعظاة نا الإتاء ده رابخ يقزق ييئقاء لان اللكييين 
واللعيبات بدَّهم من الميري تعيين ماهيات. وإلا ما يلعبش منهم لا كبير ولا صغير؛ لأن اللي 
بيدخل لهم من التياترو ما مُوش كتير. أنا شفتهم في الصباح» فاسمعت منهم دا الكلام 
يا صاح. 

متري: هس يا جنديء أنا سامع ناس في السلالم طالعين لا بد إنهم اللعيبين. 

انتطقان كارك فق فكله دول نعما رذ اكيس لوقك ماهو" هيع ظليا قيفر الت 
شيطان وأنا إبليس؛ إن كنا جدعان نغيظهم وننصر عليهم مولييرنا الرئيس. 


| لمنظر الثالث 
(حنين وعبد الخالق وإلياس وبطرس والمذكورّين) 

الفصل الأول 


حنين: صباح الخير يا متري» بون جور يا اسطفان. 

متري: صباح الخير إيه واحنا بقينا الظهر يا خمران؟ 

عبد الخالق: وإذا بقينا المغرب رايح يجرى إيه يا عم؟ 

اسطفان: ما تقدرش تدرس الرواية الجديدة ويبقا لعبنا بالهم. 

إلياس: العبها انت ومتري يا اسطفانء؛ واقسموا بينكم المكسب يا جدعان. 

بطرس: لأن احنا والبنات» حلفنا ما نلعبش إذا لم تتعين لنا ماهيات. دا جمس أهبّل» 
لو كان زي درانيت بك رئيس لهجاويء كان أفندينا رنب لنا ماهيات مثل لعيبين الأوبرا 
والتياترو الفرنساوي. 

حنين: بقا احنا نخُرّن ونا يسمع أفندينا إننا بطلنا اللعب لعدم الماهيات يبقى يكافينا. 

إلياس: رسيت على حقيقة الأمر يا اسطفان أفندي؟ 

عبد الخالق: وانت يا متري فهمت مَرَامنا يا جندي؟ 

اسطفان: إنتم جماعة ما في قلبكمش رحمة؛ ده جمس بعد البيصارة صبحكم تاكلوا 
لحمة؛ واللي ياكل عيش الكافر يضرب بسيفه؛ الأصيل طول عمره أصيل والخسيس يعمل 

عبد الخالق: هو أنا اللي كنت آكل بيصارة يا سي اسطفان؟ إنتم يا خواني شاهدين. 

اسطفان: البصارة غالية. دي عيشتك كانت عيش وبصل يا مسكين. 

حنين: أمال أنا اللي كانت عيشتي بيصارة يا زريون؟ 

اسطفان: ما تطّوّلش لسانك انت عيشتك كانت فسيخ وزيتون. 
متري: فُحْبونا من البصل والفسيخ والزيتون والبيصارة: الزعيق والخناق ده ماهوش 
شطارة. 

إلياس: الحق بيد متري» الشطارة نمتثل لآأمر جمس حبيبه» ونلعب له بلاش ونشهره 
وعمرنا ما نسييه. 

متري: باردون يا سيد الناسء إنت زي القطط تاكل وتنكر يا إلياس. جمس غائب 
إنما الحق يقال الرجل بيراعي في مزاجنا وبيصلح لذا الأحوال. ادحنا صار لنا بنلعب تاني 
سنة» وأكلنا وششربنا وشفنا العز والهنا. ١‏ 

اسطفان: وجمس ما نابه إلا التعب والمقت» والجري والسهر وتضييع الوقت. 

بطرس: ما قلت لكم يا جماعة إن متري وحبيب واسطفان: هم وجمس كأنهم إخوان. 

عبد الخالق: كل ده كلام بوش احنا بدَّنا في الحّد؛ لد في الدنيا دي ما حدش لحد. 
إن شا الله ما فلحت التياترات العربية» أنا ما ألعب إذا لم تتعيّن لي ماهية. 

بطرس: والله يا عبد الخالق كلامك زينء واحذا كمان نتبعك أنا وإلياس وحنين. يالله 
بنا يا حنين يالله بنا يا إلياس» نشوف لنا شغلة بلا لعب بلا كسسر راس. 

اسطفان: يا متري دول الجماعة فاكرين» إن في مصر ما فيش غيرهم لعيبين. متري 
وأنا وحبيب وجدنا اليومين دول عشرين لعيب من أولاد البلد الأُطاف, بقى من تهديدهم ده 
ما حدش فينا يخاف. والموسيو جمس بكلمتين لباشا من أصحابه يتحصل على جاريتين. 
جاريتين من البيض إيّاهم الجمالات» اللي يقروا ويكتبوا ويحفظوا أصعب الروايات. وانتم 
تطلعوا بوشكم, وهذا ما ينوبكم من غشكم. الوقت راح يا متري؛ ده جمس في انتظارناء 
يالله بنا نسرّه بأخبارنا. 

عبد الخالق: بقى كنتم عاملين عُصبة علينا يا خواجات؛ ووجدتم لجمس أولاد وبنات؟ 

إلياس: إحنا نلعب الليلة ونغيظكم ولى بدون فلوسء وبكرة نوريكم شغل الرجال؛ 
وايش تعمل النفوس. 1 

حنين: هو احذا يا اسطفان نايمين» إحنا أكتر منك يا متري مَكَّارين. 

بطرس: إحنا قبلما جينا هنا ودينا التياترى البنات» وقلنا لهم إذا عصيتم على اللعب 
تنعمل لكم ماهيات. وشفنا الموسيو جمس من بعيدء وسمعنا بنقول له: نهارك سعيد. 

حنين: أنا قلبي بيقول لي إن البنات ماتيلدة وليزة بكلمتين حلوين» يخلوا جمس يركب 
يروح عابدين» ويقول للخديوي: يا أفندينا عاصية عل الكومبانية» ولا راضية تلعب إذا لم 
تتعنّن لهم ماهية. فالخديوي يحب جمس وحالًا نبلغ المراد» وتترتب لنا ماهيات يا أولاد. 

متري: آه ده أمر صعبء وجمس فيه ياما تعب. 

بطرس: خلونا نعمل شغلناء ونقطونا بسكوتكم انتم الاتنين. 

إلياس: يسكتوا ليه؟ خليهم يساعدونا بكلمتين. 

بطرس: يالله بنا على التياترى؛ لآن الوقت راح. 

عبد الخالق: والنبي إذا صرنا على قلب واحد ما قدامنا إلا النجاح. 

متري: بقى رايحين تعملوا الريبتيسيون قدام جمس يا جماعة؟ 

إلياس: نعمء ويعدها نقول له إن إذا قَيْل لعب الليلة بساعة ... 

يظرمن ناه جاب النائل ابد وريب فاهرات + 

عبد الخالق: ما حدش منًا يلعب لا أولاد ولا بنات. 

اسطفان: كلام طيبء إنما احنا الليلة عندنا لعب كوميديات عديدة: لعبة الحَشَّاشُ 
ولعبة البربري واللعبة الجديدة. وهي كوميدية البورصة المصرية. كوميدية صغيرة 
ومعانيها بهيّة. 

عبد الخالق: أنا حافظها على ظهر قلبى يا اسطفان. 

إلياس: وأنا تعلمتها على الغيب يا إخوان. 

بطرس: أنا ما ليش فيها إلا صفحتين يا جماعة: أتعلمهم لكم في ربع ساعة. 

متري: في اللعبة دي دخولكم قليل يا جدعان؛ والرّك كله علي أنا واسطفان. 

عبد الخالق: عارفينكم يا خي ماهرين شطَّارء تحفظوا دروسكم زي النار. إنت 
يا متري يابى عين كحيلة» لك في لعبة البورصة مقالة جليلة. 

بطرس: ودي مقالة كلها قوافي. 

إلياس: متري يحفظها؛ لأن فكره رايق وذهنه صافي. 

متري: يعني بتتمقلسوا علي؟ طيّبٍ أنا أخزيكم؛ لأن ما حدش متلي يحفظ ألعابه فيكم. 

اسطفان: إحنا رايحين نرجع ثانيًا للخناق. 

عبد الخالق: الله لا يقدّر إحنا اصطلحنا وحصل بيننا الاتفاق. 

إلياس: بالله عليك يا متري يا نجيب» تسمعنا المقالة أم كلام عجيب. 

متري: يا سي إلياس سمعًا وطاعة» بس ما تقاطعونيش في الكلام يا جماعة. بقى أنا 
رايح أطلع في الكوميدية بصفة بانكيير» اللي في لعب البورصة عمره ما شافشي خير. 

بطرس: وتقول إيه يا متري؟ هات من تحايفك هاتء يا قرة عين أولاد البلد يا مضحك 
الذوات. 

متري: أقول بعد ما اتنهّدلي تنهيدة» تفلق الحجر وتِثني الحديدة: لعنة الله يا بورصة 
على مَن أنشاكء يدخل الإنسان كافي شرَّه ما يطلع منك إلا شاكي. عشرة آلاف جنيه مصري 
تفاع حؤهتها يصذاقة من ذواتنا الكراء:ومخ شهل القطق والغلة: فى أسيوط وق الجلة: 

وكنت - زي ما يقولوا - ألحس مِسَنَّيء وأبات مَهَنَّي. وكنت دايمًا أضحك ليل ونهارء 
وأحب التنكيت والهزار. وكل يوم أحد أطلع مع زوجتي وأولادي بعربية» نتنزه في سكة شبرا 
ويعدها ندخل الأزيكية. نسمع في قهوة عمر آغا نغمة الأوتاره ومن محمد سالم والشنطوري 
وداود ألطف الأدوار. وبعد العشا نروح للتياترى العربي العجيب» وننبسط في لعب متري 
واسطفان وحبيبء وعبد الخالق وبطرس وإلياس وحنينء ونصفق ونقول عفارم للبنين. 
ومن هناك نرجع بيتنا نشرب القهوة العظيمة» ونحبس بها نفس دخان شبقات اليسمينة. 
إنما اليوم الأحوال تغيرت» وأفكارنا الرايقة تحدّرت. الله يلعن البورصة ويوم دخولي فيهاء 
ارحم يا ربي عبادك واخفيها. الله يجازي السمسار اللي غواني, وأدخلني البورصة ويمَكْره 
عَماني. وخَلّاني أشتري وأبيع أوراق وأترك أشغاليء المشترى يصبح رخيص والّبيع يصير 

غالي. هكذا الخسارة من الجهتينء عمري ما كسبت لي يوم في سنتين. أما صاحبي السمسارء 
بسلامته زي المنشار» ياكُل نازل وطالع؛ وكدا صَبَّح هو متحَيّن وأنا والع. والله أستاهل, 
ما يصحش إلا أعمل بورصجيء على شان ما تبقى السماسرة تروح عندي وتجي. والواحد 
منهم يقول لي: نهارك سعيدء اليوم الأخبار عال بِدّنا نعمل شغل جديد. ونعوّض الخسارة 
القديمة اسكت يابو الدهب النهاردة التلغرافات عظيمة. البروسياني انكسرء والفرنساوي 
انتصر. هات لي إذن بمشترى قد ماية ألف رنديتا فرنساويء ناكل بهم اللوز والسكر صدقني 
أنا ما نيش لهجاوي. آنا تساك أكن ما علي أكسّب الزباين» ما نيش زي السمسار إياه 
الخاين. وكان عندي خبرء سمعته من باشا معتبر. بس خليه في سركء اسمع مني ده خبر 
يسُرّك. قال صاحبنا الفرنساوي دخل في عيون الوزيرء وراح يتقدم للجندي الكبير. ويعمل 
له سُلّفة ويدفع بها الكوبون؛ فكدا الأسعار تطلع؛ إتذني أشتري لك من المصري قد مليون. 
آدي شغلتينء في ظرف جمعتين» تكسب فيهم بالقليل» عشرين ألف جنيه يابو خليل. آه 
وأنا كنت أصدق كل الأقوال» وعلى العمياني أعمل الأشغال. فكدا في أقل من سنتين؛ ضيّغت 
ما ورائي وما قدامي وصَبّح علي دين. والأدهى إني خطَّبت بنتي الكبيرة» والمهر ألفين ليرة. 
وامبارح عم العريس الخواجة حبيبء قال لي يا بابا فرح أولادنا صار قريب. ودفع المهرء 
يستحق في آخر الشهر. بقى حضَّر لنا الخمسين ألف فرنك, نعدي ناخدهم بكرة من البنك. 
آه من الخمسين ألف فرنكء ما عندي ولا خمسين ألف بارة» الله يلعن البورصة ما نابني 
مده إل الكسارة: اليك الحسنارة بسن إلأكمان فحول الجسم والوتيكة والفضييدة وكنس 
الاسم. اشملني بكرمك وحِلّمك يا رحمنء الموت أفضل من دي العيشة اللي زي القطران. 

إلياس: حقًا الليلة جميع سماسرة البورصة يكفرواء ويحدفوك بقوالح دُرّة ويصفّروا. 

اسطفان: حذف قوالح الدّرة والتصفير» من جهة السماسرة يجعلوا متري لعيب 
شهير؛ لأن يتضح من ذلك أن المقالة غاظتهم؛ وفتحت قلوب العالم بكراهتهم. 

حنين: هسء آدي حسن يا ربي تكون أخباره ملاح. 

اسطفان: ايش يا حنين والله ما قدامنا إلا النجاح. 


المنظر الرابع 
(حسن والمذكورين) 


حسن: بون جور يا خواجات. 


الفصل الأول 


اسطفان: طيب بون جور هات لنا من تحايقك هات. 

متري: قال لك إيه جمس لما جاي وراك؟ 

حسن: شفته في التياترو وحبيب والبنات هناك. وأمرني أقول لكم من كبير لصغيرء 
تتفضلوا عنده بدون تأخير. 

متري: عبد الخالق حنين بطرس إلياسء يالله بنا على التياترى يا ناس. إنتم تعرفوا 
قبح اللعيبات» وتعرفوا جمس رجل حر ما يتحمّلش كلام فارغ من بنات. 

اسطفان: اتمهمزوا يا جماعة الوقت راح» نجري على التياترو برجلينا يا ملاح. 

حنين: الحق بيد أخينا اسطفانء على التياترو يا جدعان. 


(الجميع يخرجون.) 

في التياترى العربي 


المنظر الأول 
(جمس بمفرده) 


جمس: يعني ما يصحش إلا وأعمل تياترو لأولاد العرب» ما نابني منه إلا عقلي 
خف وبيتي انخرب. وأنا كان مالي وجال دي الشبكة اللي ري الطين, اللي ما طرّح لي فيها 
بركة رب العالمين. كنت رجل مرتاح متهني دوكانت اليغوع بعلاة عن واليوم :الل دكلت 
التياترات» وانشغلت في تأليف الروايات» رُفْعْت وانسَّلَّيتَ وانتلف حاليء وتركتني التلامذة 
وتعطّلت أشغالي. وبقى لي عوازل وعدوّينء من الغيرة بالجرائد علي نازلين. لكن أنا أتحمل 
كيد وغيظ الأعادي» على شان خاطر عيون أولاد بلادي. مثلّا صار لي ثلاثة سنين أدرُس 
بالمهندسخانة» وجميع التلامذة منى مبسوطة فرحانة. فلما أنشأت التياترو العربي الناظر 
لكان علي باشا مبارك مني غار. خصوصًا لما أمره أفندينا يرود لي الماهية؛ حال أمى برفتي 
من المدارس الملكية. ما علينا ربنا كريم وحليم: يكافي الصادق الأمين ويعاقب اللكيم. إحتا 
في الجماعة لسا ما جوشء ايش من عالم زفت دول ناس ما يختشوش. بعثت لهم حسن 
يقول لهم: ده جمسء بينتظركم في التياترو من طلوع الشمس. لا شك إن واحد ابن هرمة 
عَصّاهم علي ربنا ينصرني عليه وأدوسه تحت رجلي. ده مين اللي جاي ده؟! حبيب» شاب 


موليير مصر وما يقاسيه 
المنظر الثانى 
(حبيب والمذكور) 


حبيب: بهديك مزيد السلام: ونقبّل إيديك الكرام. أسعد الله صباحكء وزاد في تقدمك 
ونجاحك. خذ يابو جمس من قلبي وضّرء أنعم الله عليك بالصحة وعلى أعداتك بِالضّر. 
قلبي يحدثني يا فريد العصرء إنك عن قريب تنشهر في أوريا مثلما انت في مصر. كلامي 
ده يابى جمس ما هوش تمليقء إنت تعرفني والله إني حبيب صديق. إذا سابوك الأولاد 
والبنات محسويك حبيب يفضل معاك للممات. ‏ ' 

جمس: تعيش يا حبيبي تعيشء رينا منك ما يحرمنيش. 

حبيب: الله يحفظك يا نور العين» بس مرادي أقول لك كلمتين. لكن خايف تزعل علي» 
وتسحب عصاك وتنزل على رجلي. 

جمس: ما تخافش يابو الحب عليك الأمان» كلامك حلو على قلبي يا ألطف الشّبّان. 
صحيح إن كلام الحبيب يقرّح» وكلام العدى يفرّح, إنما أنا أقبل كلام الحبيب وإن كان مُر؛ 
لأنه صادر عن قلب صافي حُر. بقى سمعني كلامك بكل حرية» يا فخر التياترات العربية. 

حبيب: بالله عليك ما بقتشي تكتب لنا روايات» تذكر فيها لفظة حرية وحب وطن 
ومحاربات. وإلا قل على التياترو العربي يا رحمن يا رحيم؛ والحدِق يفهم بقى رجّعنا 
للعبنا القديم. 

جمس: كلام غريبء يا سي حبيب. لكن كلام مليح؛ وفي محله صحيح. إنما كل مؤسّس 
تياترو ومنشئ روايات» ملزوم يتمّم جميع الواجبات. واجبات معلومة عنده يا حبيب» وهي 
إن القصد بالمراسح هو التمدّن والتقدٌّم والتهذيب. 

حبيب: مُسِلّم, وكوميدياتك فيها كل دهء بس ابعدنا عن قولة الحرية والوطن 
والاستقلال» فهمتني كده؟ 

جمس: بكرة إن شاء الله نتحدث في دي العبارة» إنت فكّرني وبرضك كلّمني بكل 
جسارة. إحنا في اللعيبة هما فين؟ الوقت راح ماافضلش عل لظو إلا تا 5 


المنظر الثالث 
(حسن والمذكورين) 

حسن (يدخل ويقول لجمس): سي متري بيصبح عليك وييترجاكء تروح بيته تجد 
اللعيبة مجموعة هناك. 

حبيب (يقول لجمس): ما تروحشي اسمع كلامي أنا؛ لأن عيادة وتعليم ما تنفعشي 
إلا هنا. أهم البنات دخلوا الجنينة. 

حسن: أي نعم وأهم قابلين علينا. بقى أنا أروح أنده الجماعة» بيت متري بعيد 


تحسب لي ساعة (يخرج). 


المنظر الرابع 
(جمس وحبيب ثم ماتيلدة وليزة) 


حبيب: يا موسيى جمس استقبل البنتين بحلمك الجميل؛ واستحملهم على شان خاطر 
نجاح وادي النيل. لأن لا شك إن إلياس وبطرس وياقي الجماعة عصّوهم عليناء وأنا رأيتهم 
داخلين بغضب في الجنينة. 

جمس: إنت تعرف حلمي الاعتياديء. أنتصر به بإذن الله على الأعادي. هس أهم 
داخلين بدّهم يعملوا لنا جُرسَة ومّتيكة» أما نحن نغلبهم بالبوليتيكة. 

ماتيلدة وليزة (يدخلوا ويقولوا لجمس بغضب): إحنا ما نلعبش إذا لم تعمل لنا 
ماهيات؛ زي ما التياترى الفرنساوي بيعمل للّعيبات. 

جمس: على العين والراس ما لكم إلا رضا خاطركم يا ستاتء من أول الشهر أعيّن 
لكم ماهياتء مش بس كدا إلا وكمان» أفصّل لكل واحدة منكم من الحرير فستان. بس 
ما تجيبوش سيرة لإلياس وبطرس وعبد الخالق وحنينء وإلا يقولوا لي اعمل لنا ماهيات 
زي البنتين. وانتى تعرفوا إني أنا اليوم معذورء بقى ما تفضحوش الأمر وخلّوه مستور. 

حبيب (يقول في نفسه): الله على دي المكر والدخول العجيب» جمس واد فصيح لبيب. 

ماتيلدة: يا موسيو جمس كلامك عالء بس عرفني الماهية شهري كم ريال؟ 

جمس: ما فيش فرق يا ماتيلدة بينكم وبيني» كل ما طلبتيه أعطيه لكِ على راسي 
وعيني. 

ليزة: ألف مرسي يا موسيى جمس انت أبوناء إنت تحبنا وتراعي مزاجنا وهم بس 

حبيب: وبعدها يخلى بكم زي العادة يا بنات» وما يطلبوا إلا لروحهم الماهيات. 

الجماعة يسوقوا علينا المرقعة» نلعب لعبة «البريري» أنا وانتو الأربعة. ونغيظهم ونقلع 
عينيهم» ونخلي الناس تضحك عليهم. إنت يا ماتيلدة فاكرة دورك في لعبة البريري الظريفة: 
ده لك فيه أقوال عجيبة لطيفة. 

ماتيلدة: أنا حافظاه على ظهر قلبى وفاكرة كلامه. وإن أراد موسيو جمس أعيده 


حبيب: ما تنسيش إن مغرمين فيه كمان» أصحابنا متري واسطفان. وإذا كان 


جمس (يقول لماتيلدة): هاتٍ من تحايفك هاتٍء يا أنس كل مكان يا بلبل التياترات. 

ماتيلدة: في لعبة «أبي ريضة البربري» أنا باعمل ستي بنبة وأبو ريضة خَدَّامي. 
فانت يا حبيب اعمل البربري ورد على كلامي. 

حبيب: أنا حافظ على ظهر قلبي دور البربري» وفاكر كلامك اللي أحلى من العذبري. 

ماتيلدة (تقلّد بنبة وتقول): لسا يابو ريضة ما نضّفتش الأودة والوقت راح. 

حبيب (يقلد أبو ريضة): إهنا ينفضوها ويكنسى من الصباح؛ والنبي كلام أبو ريضة 
صحيح. يا هابيبتنا يا أم الوجه المليح. 

ماتيلدة: أنا حبيبتك يا زَّرُبون؟ أنا سنَّكَ يا ملعون. أنا بست حرة يا بربري يا مفسود, 
مش من اللي عندهم على حد سوا البيض والسّود. 

جمس إإلى ماتيلدة): شاطرة يا بنتي حقا الليلة الذوات» يصفقوا لك ويحدفوا لك 
زهورات. 1 

حبيب (يقلد البربري ويقول إلى ماتيلدة): إهنا في أرضك يا ستي سامهينا على غلطناء 
إهنا هسبناكي كعب الخير هابيبتنا. ْ 

ماتيلدة (تقلّد بنبة وتقول لحبيب كأنه البربري): أديك يابى ريضة رسيتني على 
أحوالقة يقن افد تمده ورمع الخا ريه عوقينا عع للقفانة. ١‏ 

حبيب: لا يا ستي إهنا نذّبه شَجْلنا وهياة رمضان ويوم العيدء وما بيتمعشجوش مع 
كعب الخير إلا من بعيد لبعيد. واليوم وهياة سِنّي سينب ما يسمْعت من كلام» ولا جُلّنا 
لها إن من الهُبِ طول الليل ما ننَّام. الهُب يا ستي بنبة يدخل الجّلب زي الإبليسء هُب 
كمي الشيردرانة يمرك أدى ويكنة مطيدن: أنااأهب الملل ها امش ارام آنا فى أركدت 
جوّريئي كعب الشير بعك شهن تمام. 

ماتيلدة: ما لك إلا رضا خاطرك يابو ريضة, أكتب كتابك على كعب الخير أم عين 
سودا وأسنان بيضا. 

جمس: عفارم يا ماتيلدة فكدا إذا عصيوا الجماعة اليوم» نلعب كوميدية البربري وما 
ينوبهم إلا الاحتقار واللوم. 

ليزة: ونلعب كمان كوميدية «الصداقة» أم خمسة أشخاص,ء اللي انبسطوا منها العام 
والخاص. أنا ألعب فيها سني وردة» وعارفة الدور من راسي زي القردة. أقوله لك يا موسيى 
حي افك 'فقرقه لكزنات كانيه ومولقد | 

جمس: طيب سمعيني يا ليزة» جزاكي الله خير يا عزيزة. 

ليزة: ما أَمَوٌ الفراق» على المحبين والعشاق. من ساعة ما سافر نعوم من هناء عندي 
كل يوم بمقام سنة. آه فين أيامنا الحلوة فين؟ كنا في وقتها صغار الاتنين. أنا كان عمري 
يا دوب اثنا عشرء؛ ونعؤم كان اين ستعاشر. الكلام دا ضان له سبع سنين» ياما كُنَا أيامها 
مبسوطين. كنا ننزل نلعب لوحدنا في الجنينة» والورد والياسمين يظلَّل علينا. 

ماتيلدة: يا هل ترى كنتم تعملوا إيه تحت ظل الياسمين؟ 

جمس: ما تقاطعيهاش خليها تعيد دورها قبلما يجوا اللعيبين. 

ليزة: ماتيلدة يابو جمس مِنَي بتغير؛ لأني في اللعب باعجب العالم من كبير لصغير. 

ماتيلدة: بقاش في الدنيا بنت أكثر من دي قبيحة: على رأيها أنا الهبلة وهي الفصيحة. 
وراس بنبة ما بقيت ألعب ولى قلقي :يا موسيى عفن بالألاين,.ما بيفجيش قير لعب 
ليزة الناس. خليها من اليوم ورايح تلعب وحدهاء وتسلب عقول العالم بصفار خدها. 

ليزة: أنا فصاحتي بتجعل وجهي مليح؛ وانت هبالتك بتخلي وجهك قبيح. 

حبيب: دي ماهيش عيشة دا مرض وعذاب أليم. مسكين جمس حيران بيناتكم والله 
العظيم. على أقلّها شيء حالًا تفتحوا حلقكم وتفجُّروا تقبّحوا. 

جمس: اسكت أنا برضي أتحملهم يا حبيبء ماتيلدة وليزة قلبهم طيب بس خُلْقَهم 
قريب. يا ابني مَن صبر نال» ربنا يصبرني على دا الحال. يا بنات وحياتي عندكم؛ تتباوسوا 
وتسامحوا بعضكم. 

ليزة (تبوس ماتيلدة وتقول لها): إذا ما كانش على شان خاطر جمس ما كنتش 
أصالحك. 

ماتيلدة: وأنا التانية على شان خاطر عيونه يباسامحك. 

حبيب: بقى اتفقنا على كده يا ستات» ما تخبروش العاصيين بأمر الماهيات. وإذا ما 
اصطلحوش وحبُوا يعملوا معنا خناقة» موسيى جمس يطردهم واحنا ومتري واسطفان 
نلعب الليلة كوميديتي البربري والصداقة. 

موليير مصر وما يقاسيه 
المنظر الخامس 
(حسن ومتري واسطفان وإلياس وحنين وعبد الخالق ويطرس والمذكورين) 


حسن: يا موسيى جمس أهم جو الجماعة؛ ما بقاش على الظهر غير ربع ساعة. إنما 
إذا طاوعوك: برضه ربع الساعة مبروك. 

حبيب: ما تخافش يا حسن على الرئيسء إن كانوا هم عفاريت يغلبهم جمس الإبليس. 

متري (يدخل ووراءه الجماعة فيقول لجمس): أول كل شيء أسعد الله الصباح, ولا 
يحرمك من الصحة والنصر والنجاح. ثانيًا أخبرك يابو فضايل حميدة؛ إننا حافظين على 
الغيب لعبة البورصة الفريدة. نلعبها الليلة إن شاء الله ويِنْسَر من لعبناء وتعطي كل واحد 
متااحنية يكشيش بإذق وينا: ْ 

اسطفان: أبو جمس والله العظيم: ما فيش في مصر رجل زَيِّه كريم. ما يَعَرَّش علينا 

عبد الخالق: بلا مسح جوخ يا اسطفان بلا تمليق. 

إلياس: قال ماهيات! استنا يا تور لما ينبت العُلّيق. 

حنين: بقالنا في دا الأمل تقرييًا سنة. 

بطرس: واليوم ما بلغناش القصد والْمنى. 

جمس: ربنا كريم حليم فرجه قريبء الصبر مليح اصبروا علي زي متري واسطفان 
وحبيب. 

ماتيلدة: بس حبيب ومتري واسطفان؟ وأنا وأختي ليزة صابرين عليك كمان. 

عبد الخالق (يوشوش إلياس وبطرس وحنين ويقول لهم): دا جمس وحبيب بكلمتين» 
ميّلوا راس البنتين. ويمكنهم الليلة مع أصحابهم يلعبوا بلاناء ويغيظونا ويطلعوا جيوبهم 
بالفلوس مليانة. أما احنا نكتم الدم على القيح إن كنا جدعانء ونلعب معهم وبكرة نورٌيهم 
شغل الفرسان. 

إلياس: يا عبد الخالق شورتك مليحة. 

بطرس: جميعنا نتبع دي النصيحة. 

حنين (يقول لجمس بصوت عالي): كم عندنا من كوميدية نلعبها في ب الليلة السعيدة؟ 

جمس: كوميدية «الحَّشّاش» و«البربري» ورواية «البورصة» الجديدة. 

اسطفان: لعبة البورصة ما أظرفها! ما نخافشي عليها؛ لأن متري أتقنها ويعرفها. 

حبيب: وكوميدية البربري المنيفة» عادتها دلوقتي قدامنا سِنَّي ماتيلدة اللطيفة. أما 

لعبة الحشاش كلها على سي إلياس مبنية» لعبها مرارًا وعجبت باشاوات وبيكوات وأفندية. 
عبد الخالق: ورينا محاسينك يا سي إلياس وريناء وقل لنا منها كلمتين حلوين تسَلّينا. 
إلياس: أنا أشخّص فيها ملك يناده وأَغنَّي على الجوزة دور يجرح الفؤاد. 
جمس: هس يا جدعان لأن الوقت راح كلو يقول دوره وعلى المولى النجاح. 
إلياس (يغني): 

جوزة من الهند ومركّب عليها غاب 
مدندشة بالوَدّع ومجمّعة لحباب 
أخذت منها النَّقس والعقل مني غاب 
كيني ا عيدي ها نيل 


عبد الخالق: آه يا ملك آه يا رد قهوة الشيرة» والنبي لتستاهل تعميرة. 

إلياس (يقلَّد الحَشَّاشُ ويقول): طلقت الاتنين ورقت لحاليء وفضلت جلجل يا غزالي. 
لا جديدة ولا قديمة» مالك حرية نفسي والحرية عظيمة. يا محلا عيشة العازب ما حد 
يقول له بتعمل إيه كنت فين ورايح تخرج ليه؟ أمّا يا ملك إذا مت ستين سنة؛ يعني 
الدنيا دي فيها هّنا؟ آه يا حظ إذا أنا مت ليلة العيد الكبيرء ياما تبقى موتة تكن موتة 
أمير. وإذا كان في رمضانء يبقى أقوى يا جدعان. لكن يا حِدِق بس أدخل الجنة وأنا 
صايمء والناس تاكل الفواكه وأنا واقف ملجّم نايم. أديني قاعد وشايف فواكه الجنة 
قدامي» وما نيش قادر أمد إيدي آخد لي تفاحة» آه يا غرامي. 

جمس: دا يكفي يظهر إنك تعرف دورك يا سي إلياسء ولا شك إن الليلة تنسر منك 
جميع الناس. بقى كونوا يا أولادي في ربنا متعشمين» هو يحميكم ويجبر بخاطركم آمين. 
الليلة أنتظركم هنا الساعة واحدة تمامء وإن شا الله تبلغوا القصد والمرام. 

عبد الخالق: بالله عليك يا موسيى جمس ماتعشمناش زي العادةء إحنا من يوم ما 
دخلنا التياترى العربي ماشفناش سعادة. 

بطرس: دا صحيح والكلام يطلع من العيونء واللي يلعب مِنّا من غير ماهية يبقى 
مجنون. : 5 

إلياس: أما أنا الليلة دي ما ألعبش لا حشاش ولا مَشاش. 

حنين: هو حد في الدنيا يلعب بلاش؟ 

حبيب: ليه يا حنين تذكر الخير ليلة ما لعبنا في قصر النيل: وتشرف جمس بلقب 
موليير. نا كوميدية القَوّاص وشيخ البلد وراستور عجبوا خديوينا إسماعيل. الماية جنية 
اللي جوله من أفندينا إنعام» فرقها كلها علينا بقى حرام نتكلم في حقه ردي يا خسيسء 
ابل ذأ اتساننا سن بجنا اكدت عله رسن 

حنين: بقى أنا خسيس انتم شاهدين؟ والله ما حد خسيس غيرك ومنافق ولعين. 

جيه أخاالحين ومكافق :فا عن ورامن خسن إذا ها ,كرت أخبويلة كدين” 

جمس: بقى انتم جيتوا تعيدوا الكوميديات أو تعملوا لنا خناقة؟ 

ليزة: يابويا جمس خليهم يروحوا واحنا نلعب لوحدنا البربري والصداقة. مع متري 
واسظافان وحبيب وريد قريع علوم افلذا:نوة لاأيهيي: 

عبد الخالق: بقى فهمتوا الاتفاق يا إلياس يا بطرس يا حنين» اللي حصل قبل مجيّنا 
بينهم وبين البنتين؟ 

ماتيلدة: أيوا اتفقنا مع موسيى جمس ورايح يعيِّن لنا ماهية» ويفصّل لكل واحدة 
منا بدلة حرير بَهِيّة. 

متري: الكلام ده يا موسيو جمس حق؟ 

اسطفان: بقى البنات تنصر واحنا من الغيظ نطّق؟ 

إلياس: يا متري يا اسطفان بلا لعب بلا وجع راس. 

بطرس: تعالوا معنا اسمعوا شورة إلياس. 

حنين: يا حضرة الرئيس خليناك بعافية مع جناب السّتاتء ربنا يهنيهم بالبدلات 
الحرير والماهيات. 

عبد الخالق: والله ما هم طايلين شيء يا حنين ده الباشا إياه راح يعطي بكرة 
لجمس سريتين. يقروا ويكتبوا ويشخصوا روايات» وحالًا جمس يطردكم يا بنات. 

ماتيلدة: إنت سامعة يا ليزة دَ الكلام؟ 

ليزة: حقا يابونا جمس إذا تركناك اليوم ما عليناش ملام. يالله بنا يا إخواتي يا الله 
بدا اقكالنا واستماد نا هل وينا: ١‏ 

جمس: يا حسن الحقني بخنجر أو بطبنجة الحقنيء أو هات حبل واخنقني. أموت 
وأرتاح من دي العيشة الهباب؛ لأني ما بقيتشي أقدن أحمل قدر كدا عذاب. يا رب موتة 
موتة يا رب العالمينء أخلص بها من شبكة اللعيبين. بس من بيت أبويا أجيب لكم ماهيات 
يا إخواتي؟ يعني مدخول التياترو بيروح فين مش بفرقه عليكم ليلاتي؟ وده ما عدا اللي 
بصرفه من عبَّيء بقى انعم عليّه بموتة يا ربي. 

حبيب (يقول إلى اللعيبين): والله جمس بينكم حيران» وإذا طاوعكم آخرته المستان. 
يومي على الله لكم طلبات» يوم بدُّكم في ملبوس جديد ويوم تعيين ماهيات» ودائمًا في 
خناق وزعيقء ده شيء يعل ويخلي الروح تضيق. والله لو كنت منه ماكنتش أصبر على 
دا الحال» إلا واسيبكم تخبطوا وأطلع من باب الجمال. وفي وقتها تشوفوا إن من غير 
أبو جمسة, وربنا العزيز ما يَسُْؤوا ولا خمسة. 

متري: إن كان هو حيران إحنا كما تعبانينء ياما أشقى عيشة اللعيبين! دول 
يا إخواتي غلبانين جيويهم دائمًا فارغين» ومع دا كله محسودين. إذا مشيوا في الطريق» 
مساكين أنفاسهم تضيقء من الهوان والتهزيق» والتنكيت عليهم والتقريق. وإذا واحد 
منهم أراد يظهر محبته والودادء لمن يعِزّه ويريده الفؤادء يقولوا له: إحنا في التياترى 
يا واد؟ 

عبد الخالق: بلا كترة غلبة يا متري الوقت راح. يالله بنا مانتاش سامع جمس 
بيطلب سلاح؟ 

جمس: طلبي في السلاح لقتل روحي من شدة عذابي؛ لأن كترت عدُوٌيني وقلّثْ 
أحبابي. يا ناس أنا في عرضكم شوفوا لي موتة هينة بها أموت, وإلا اللي مرادكم تعملوه 
اليوم اعملوه بعد الليلة دي ما تفوت. ولا تشمتوش فينا العدُوّينء وأنا بكرة والله أروح 
عابدين. وأطلب من صاحبي خيري باشا فخر الذوات: يكنم أفندينا يأمر لكم بماهيات. 
نأشدذا أنا'ق عرضتكه لقيو نا اسادى)» وفرهرا الأصهات وعيظوا اللمادي. 

ليزة: مسكين يابويا جمس كلامك بيقطع قلبيء ما تخافشي أنا أقعد معك وأصبر 
على عُلْبِي. ليزة عمرها ما تخون جمس أبوهاء وإن خِلَّانها وأقاربها تركوها. دي ليزة 
صادقة في محبتهاء وإذا وعدت لا تخالف كلمتها. 

ماتيلدة: وأنا زيك يا ليزة ما اسيبوش. 

حبيب (يقول للجماعة): البنات كلهم حَن قلبهم وانتم ما ترحموش؟ إن كان مش 
على شان خاطر جمس اللي ما بيشفقش عليه قلبكم, العبوا الليلة على شان خاطر أبناء 
وطننا العزيز اللي بينبسطوا من لعبكم. 

(جميع اللعيبين واللعيبات ما عدا حبيب يقولون): نلعب الليلة على شان خاطر 
عيون موسيى جمس أبوناء وأفندينا والذوات والأهالي اللي بيحبونا. لأن لو لم يكن أشمال 
أنظارهم علينا وحضورهم كل ليلة إليناء ما كانشي التياترى العربي صّح وانشهرء 
وخديوينا بنجاحه افتخر. 

جمس: الله يحفظكم ويحرسكم لي يا أولادي. طالما انتم ويايَ ما أخافش من 
الأعادي. 


(حينئذ نزلت الستارة على رواية موليير مصر أبو نَظّارة.) 


تحن 


